OBEC Vinohrady nad Váhom

Všeobecne záväzné nariadenie 
                        Obce Vinohrady nad Váhom
                                  č. 3/2015 zo dňa 14.12.2015
o miestnych daniach

Schválené Obecným zastupiteľstvom obce Vo Vinohradoch nad Váhom dňa 14 .12.2015
 Účinnosť od: 01.01.2016

Obec Vinohrady nad Váhom na základe samostatnej pôsobnosti podľa článku podľa článku 68 Ústavy Slovenskej republiky a podľa § 6 ods. 1 zákona Slovenskej národnej rady č. 369/1990 Zb. o obecnom zriadení v znení neskorších predpisov a v súlade so zákonom č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva toto Všeobecne záväzné nariadenie obce Vinohrady nad Váhom  č. 3/2015 o miestnych daniach.

Základné ustanovenia
§ 1
	Ú v o d n é    u s t a n o v e n i e

Toto nariadenie ustanovuje miestne dane, určuje ich sadzby, zníženie, oslobodenie a vyberanie dane.
1. Obec Vinohrady nad Váhom,   s účinnosťou od 1.januára 2016 nasledovné miestne dane:
a/ daň z nehnuteľností
b/ daň za psa
c/ daň za užívanie verejného priestranstva
d/ daň za ubytovanie
e/ daň za nevýherné hracie prístroje

2. Toto nariadenie upravuje miestne dane a poplatky, ktoré obec môže zaviesť, zrušiť, zmeniť sadzby, určiť oslobodenie a znížiť dane k 1. januáru zdaňovacieho obdobia.
3.  Zdaňovacím obdobím miestnych daní uvedených v § l odst. 1 písm. a), b), e), f),  je
kalendárny rok,  ak zákon č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov v platnom znení neustanovuje inak.

   P r v á    č a s ť
	D a ň   z   p o z e m k o v

§ 2
Základ dane
1/ Základom dane z pozemkov pre pozemky druhu:
- orná pôda, chmeľnice, vinice, ovocné sady je hodnota pozemku bez porastov určená vynásobením výmery pozemkov v m2 a hodnoty pôdy za 1 m2 uvedenej v prílohe č. 1 zákona č. 582/2004 Z z. o miestnych daniach a miestnom poplatku za komunálne odpady a drobné stavebné odpady. - hodnota ornej pôdy 06652 €/m2
 
      - trvalé trávnaté porasty - hodnota pozemku za 1 m2 sa ustanovuje, že namiesto nulovej hodnoty pozemku uvedenej  v prílohe č. 1 zák. č. 582/2004 - hodnota trvalých trávnatých porastov 0,0829 €/m2
- lesné pozemky, na ktorých sú hospodárske lesy, rybníky s chovom rýb a za ostatné hospodársky využívané vodné plochy hodnota pozemku bez porastov určená vynásobením výmery pozemkov v m2 a hodnoty pozemku zistenej na 1 m2 podľa zákona č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov a vyhlášky Ministerstva spravodlivosti SR č. 492/2004 Z. z. o stanovení všeobecnej hodnoty majetku.
       - záhrada, zastavené plochy a nádvoria, stavebné pozemky a ostatné plochy hodnota pozemku určená vynásobením výmery pozemkov v m2 a hodnoty  pozemkov za 1 m2 uvedenej v prílohe č.2 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady hodnota záhrad, zastavaných plôch, nádvorí a ostatných plôch 1,85 €/m2 hodnota stavebných pozemkov 18,58 €/m2

§ 3
Sadzba dane
1.	Zákonná ročná sadzba dane z pozemkov je pre všetky druhy pozemkov  0,25%.
2.	Ročná sadzba pre 
-	ornú pôdu, chmeľnice, vinice, ovocné sady, trvalé trávne porasty
-	lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy
-	záhrada, zastavané plochy a nádvoria, stavebné pozemky, ostatné plochy okrem stavebných
sa  zvyšuje na 0,40%

	Čl. II
	D a ň   z o   s t a v i e b 

§ 4                                        
	Sadzba dane
1. Zákonná ročná sadzba dane zo stavieb je 0,033 € za každý aj začatý m2 zastavanej plochy.
2. Ročná sadzba dane zo stavieb uvedená v § 4 ods. l sa v celej obci  zvyšuje podľa
    jednotlivých druhov stavieb nasledovne:
- stavby  na bývanie a drobné stavby, ktoré majú doplnkovú funkciu pre hlavnú stavbu			                                                                                           0,072€ / m2  
- stavby na pôdohospodársku produkciu, skleníky, stavby využívané na skladovanie
vlastnej pôdohospodárskej produkcie, stavby pre vodné hospodárstvo s výnimkou
stavieb na skladovanie inej ako vlastnej pôdohospodárskej produkcie a stavieb na
  administratívu                                                                                          0,108€ / m2 
- chaty a stavby na individuálnu rekreáciu                                           0,255€ / m2
- samostatne stojace garáže, stavby hromadných garáží a stavby hromadných garáží umiestnených pod zemou	                                                                                             0,255€ / m2
- priemyselné stavby a stavby slúžiace energetike, stavby slúžiace stavebníctvu s výnimkou stavieb na skladovanie a administratívu                                                          0,510€ / m2
- stavby na ostatnú podnikateľskú a zárobkovú činnosť, skladovanie a administratívu	   
           0,927€ / m2      
- ostatné stavby                                                                                                0,292€ /m2 
3.	Pri viacpodlažných stavbách sa príplatok za podlažie určuje vo výške 0,033 € za každé ďalšie podlažie okrem prvého nadzemného podlažia.

Čl. III.
D a ň   z    b y t o v
§ 5
Sadzba dane
1/ Zákonná ročná sadzba dane z bytov je 0,033 € za každý aj začatý m2 podlahovej plochy bytu  
    a nebytového priestoru.
2/ Ročná sadzba dane z bytov alebo nebytového priestoru uvedená v § 6 ods. 1 tohto VZN sa v celej obci  zvyšuje takto:
     a/ za byty                                                                                                         0,109 €/m2
     b/ za nebytové priestory v bytových domoch                                          0,145 €/m2 

Čl. IV.
§ 6
Oslobodenie od dane a zníženie
1.	Správca dane ustanovuje, že  poskytuje oslobodenie na:
   a/ pozemky na ktorých sú cintoríny, kolumbáriá, urnové háje a rozptylové lúky
   b/ pozemky verejne prístupných parkov, priestorov a športovísk,
   c/ pozemky funkčne spojené so stavbami slúžiacimi verejnej doprave,
   d/ pozemky užívané školami a školskými zariadeniami,
   e/ stavby a ich časti slúžiace výhradne na vykonávanie náboženských obradov cirkví 
    registrované štátom

2.Správca dane ustanovuje, že neposkytuje oslobodenie ani zníženie daňovej povinnosti na pozemky  ani u dani z bytov.

3.  Správca dane ustanovuje, že poskytuje zníženie dane:
a) vo výške 30% na stavby na bývanie vo vlastníctve fyzických osôb starších ako 70 rokov  / predloží k nahliadnutiu občiansky  preukaz/ a držiteľov preukazu fyzickej osoby s ťažkým zdravotným postihnutím alebo držiteľov preukazu fyzickej osoby s ťažkým zdravotným postihnutím so sprievodcom / predloží preukaz  zdravotne ťažko postihnutý/ , ako aj prevažne alebo úplne bezvládnych fyzických osôb, ktoré slúžia výlučne na ich trvalé bývanie, 
 
b) vo výške 30% z daňovej povinnosti na samostatne stojace garáže vo vlastníctve fyzických osôb starších ako 70 rokov  /predloží k nahliadnutiu občiansky preukaz/, držiteľov preukazu fyzická osoba s ťažkým zdravotným postihnutím alebo držiteľov preukazu fyzická osoba s ťažkým zdravotným postihnutím s potrebou  sprievodcu /  predloží k nahliadnutiu doklad preukazujúcu dôvod zníženia daňovej povinnosti/, ktoré slúžia pre motorové vozidlo používané na ich dopravu.

4. Fyzická osoba, ktorá si uplatnila zníženie dane v predchádzajúcich zdaňovacích obdobiach z dôvodu vekovej hranice a nenastali u neho zmeny skutočností rozhodujúcich na vyrubenie dane, bude znížená daň i v nasledujúcich rokoch.
5. Fyzická osoba, ktorému vznikol nárok na zníženie dane podľa ods. 2. v období predchádzajúcom bežnému zdaňovaciemu obdobiu a nenastali u neho zmeny skutočností rozhodujúcich na vyrubenie dane, si uplatní zníženie dane na predpísanom tlačive spolu s preukázaním  príslušných dokladov najneskôr v lehote na podanie daňového priznania t.j. do 31.1. bežného zdaňovacieho obdobia. Preukazujúcim dokladom bude k nahliadnutiu občiansky preukaz a preukaz ZŤP, ZŤPS.
6. Daňovník, ktorému bolo poskytnuté zníženie daňovej povinnosti je povinný oznámiť správcovi dane každú zmenu, ktorá má vplyv na daňovú povinnosť.

     Čl. V.
§ 7
Vyrubenie a platenie dane
     1. Daň z pozemkov, daň zo stavieb a daň z bytov vyrubí správca dane každoročne  rozhodnutím.
  Vyrubená daň je splatná do 15 dní odo dňa nadobudnutia právoplatnosti rozhodnutia. 
   Správca dane určuje platenie dane nad 165,969 € v dvoch splátkach, pričom:
•	prvá splátka je splatná do 15 dní, odo dňa nadobudnutia právoplatnosti platobného výmeru,
•	druhá splátka je splatná do 30.9. bežného zdaňovacieho obdobia
     2. Daň nižšia ako 1,659 €  sa nebude vyrubovať ani vyberať.

D R U H Á   Č A S Ť
Daň za psov
§ 8
Predmet dane
l. Predmetom dane za psa je pes starší ako 6 mesiacov chovaný fyzickou osobou alebo
   právnickou osobou.
2. Predmetom dane za psa nie je :
   a/ pes chovaný na vedecké účely a výskumné účely
   b/ pes umiestnený v útulku zvierat
   c/ pes so špeciálnym výcvikom na sprevádzanie nevidomej osoby
   
§ 9
Daňovník
l. Daň platí fyzická a právnická osoba, ktorá je vlastníkom alebo držiteľom psa staršieho,
   ako 6 mesiacov.
§ 10
Základ dane
Základom dane je počet psov.                                                                                                   
§ 11
Sadzba dane
Sadzba dane sa stanovuje 3,50   € ročne za každého psa.     
§ 12
Vznik a zánik daňovej povinnosti
Daňová povinnosť vzniká do 30 dní odo dňa, v ktorom sa pes stal predmetom dane. Daňová povinnosť zanikne v priebehu zdaňovacieho obdobia, ak daňovník oznámi túto skutočnosť správcovi dane do 30 dní odo dňa zániku daňovej povinnosti. Správca dane vráti pomernú časť dane za zostávajúce mesiace zdaňovacieho obdobia. Nárok na vrátenie pomernej časti dane zaniká ak daňovník v uvedenej lehote zánik daňovej povinnosti neoznámil.
§ 13
Oslobodenie od dane
Obec  neposkytuje žiadne oslobodenie od dane na psa
§ 14
Oznamovacia povinnosť a platenie dane
1. Daňovník je povinný písomne oznámiť (vyplniť Evidenčnú kartu držiteľa psa),
    vznik daňovej povinnosti správcovi  dane do 30 dní od vzniku daňovej povinnosti
    za všetkých chovaných psov, ktorí podliehajú plateniu dani a v tejto lehote
    zaplatiť daň, alebo pomernú časť dane za zostávajúce mesiace zdaňovacieho obdobia.
2. Daňovník je povinný opatriť psov evidenčnou známkou, ktorú im na požiadanie vydá
    obecný úrad. Stratu známky je majiteľ psa povinný ohlásiť do 15 dní odo dňa jej straty
    na obecný úrad vo Vinohradoch nad Váhom
3. Obec vyrubí daň rozhodnutím. Vyrubená daň je splatná do 15 dní odo dňa nadobudnutia právoplatnosti rozhodnutia.

T R E T I A    Č A S Ť 
Daň za užívanie verejného priestranstva

§ 15
Predmet dane
l. Verejným priestranstvom na účely tohto VZN sú verejnosti prístupné pozemky vo vlastníctve obce Vinohrady nad Váhom, ktorými sa rozumejú nasledovné miesta: 
- všetky (miestne) cestné komunikácie v celej svojej dĺžke a v šírke od krajnice po krajnicu,
- vybudované chodníky, prípadne aj upravené plochy pre chodenie obyvateľov na celom území obce,
- parky, zelené plochy medzi chodníkmi a komunikáciami,
- námestie,
- všetky neknihované parcely v intraviláne,
- všetky plochy vo vlastníctve obce, na ktorých sa vykonáva verejná údržba.
2. Predmetom dane za užívanie verejného priestranstva je osobitné užívanie verejného priestranstva.
3. Osobitným užívaním verejného priestranstva sa podľa tohto VZN rozumie:
- umiestnenie zariadenia slúžiaceho na poskytovanie služieb,
- umiestnenie stavebného zariadenia, predajného zariadenia, zariadenia cirkusu, zariadenia lunaparku a iných atrakcií,
- umiestnenie skládky,
- trvalé parkovanie vozidla mimo stráženého parkoviska.
§ 16
Daňovník
Daňovníkom je fyzická alebo právnická  osoba, ktorá verejné priestranstvo užíva.

§ 17
Sadzba dane
1. Základom dane za užívanie verejného priestranstva je výmera užívaného verejného priestranstva v m2.
2. Sadzbu dane za užívanie verejného priestranstva za každý aj začatý m2 osobitne užívaného verejného priestranstva a za každý aj začatý deň je nasledovná:
a) 0,40 € za umiestnenie zariadenia slúžiaceho na poskytovanie služieb a predajného zariadenia,
b) 0,10€ za umiestnenie stavebného zariadenia a skládky,
c) 0,01€ za trvalé parkovanie motorového vozidla,
d) 0,66 € za vrak motorového vozidla.
3. Sadzba dane za umiestnenie strelnice, inej technicko-zábavnej činnosti, kolotočov, lunaparkov a cirkusu je 0,20 €

§ 18
Splatnosť dane
Obec vyrubí daň rozhodnutím. Vyrubená daň je splatná do 15 dní odo dňa nadobudnutia právoplatnosti rozhodnutia. 
§ 19
Oznamovacia povinnosť
1. Daňovník je povinný oznámiť svoj zámer osobitného užívania verejného priestranstva na Obecnom úrade vo Vinohradoch nad Váhom najneskôr v deň vzniku daňovej povinnosti na tlačive, v ktorom uvedie svoje meno, priezvisko, dátum narodenia, bydlisko, resp. názov a sídlo, IČO, spôsob, presné označenie, veľkosť, dobu užívaného verejného priestranstva, dátum a podpis.
2. Daňovník je povinný bez zbytočného odkladu oznámiť i ukončenie užívania verejného priestranstva.
§20
Oslobodenie od dane za užívanie verejného priestranstva
Obec neposkytuje žiadne oslobodenia od dane za užívanie verejného priestranstva.

Š T V R T Á     Č A S Ť 
Daň za ubytovanie
§ 21
Predmet dane
Predmetom dane za ubytovanie je odplatné prechodné ubytovanie fyzickej osoby v zariadení poskytujúcom služby prechodného ubytovania
§ 22
Daňovník
Daňovníkom je fyzická osoba, ktorá sa v zariadení odplatne prechodne ubytuje.

§ 23
Základ dane
Základom dane je počet prenocovaní.
§ 24
Sadzba dane
Sadzba dane je  0,332  € na osobu a prenocovanie.
§ 25
Vyberanie dane
Platiteľom dane je prevádzkovateľ ubytovacieho zariadenia, ktorý prechodné ubytovanie poskytuje. Platiteľ je povinný:
a)	písomne ohlásiť vznik daňovej povinnosti do 10 dní odo dňa začatia poskytovania ubytovania,
b)	viesť predpísanú evidenciu na účely dane (kniha hostí)
c)	preukazovať správcovi dane do 15. dňa po uplynutí štvrťroka príjem a výpočet dane na tlačive vydanom správcovi dane
§ 26
Oslobodenie od dane 
Obec neposkytuje žiadne oslobodenia od dane za ubytovanie.
P  I A T A    Č A S Ť
Daň za nevýherné hracie prístroje
§ 27
Predmet dane
Daň sa platí za umiestnenie nevýherného hracieho prístroja prevádzkovaného v priestoroch
prístupných verejnosti, ktorý sa spúšťa alebo prevádzkuje za odplatu, pričom prístroj nevydáva peňažnú výhru.
Nevýherný hrací prístroj je:
l) elektronický a mechanický prístroj na počítačové hry
2) iné zariadenie na zábavnú hru.
§ 28
Daňovník
Daňovníkom je fyzická a právnická osoba, ktorá nevýherný hrací prístroj prevádzkuje.
§ 29
Základ dane
Základom dane je počet nevýherných hracích prístrojov 
§ 30
Sadzba dane
Sadzba dane je 132,77 € za  1 elektronický a počítačový prístroj na počítačové hry,
a 0,00 € za iné zariadenie na zábavnú hru /gulečník, šípky, autíčka/

§ 31
Splnomocňovacie ustanovenia
Daňovník je povinný:     
   a) viesť evidenciu o prevádzkovaní nevýherných hracích prístrojov, ktorá musí 
   obsahovať: vlastníka nevýherného hracieho prístroja, druh, výrobné číslo prístroja,
   deň začatia a deň ukončenia prevádzkovania nevýherného prístroja.
   b) označiť každý nevýherný hrací prístroj štítkom s uvedením týchto údajov:
    - názov firmy, resp. meno podnikateľa, adresa
    - druh nevýherného hracieho prístroja, výrobné číslo,
    - dátum umiestnenia a začatia prevádzkovania
§ 32
Oslobodenie od dane
Obec neposkytuje žiadne oslobodenia od dane za nevýherné hracie prístroje

ŠIESTA ČASŤ

Daň za jadrové zariadenie

§ 33
Predmet dane

1.  Predmetom dane za jadrové zariadenie je jadrové zariadenie, v ktorom prebieha štiepna reakcia v jadrovom reaktore  a vyrába sa elektrická energia / ďalej len jadrové zariadenie/ a to aj po časť kalendárneho roka.

§ 34
Daňovník

1. Daňovníkom je držiteľ povolenia na uvádzanie jadrového zariadenia do prevádzky a povolenia na prevádzku jadrového zariadenia podľa ustanovení zákona NR SR  č. 541/2004 Z. z. O  mierovom využívaní jadrovej energie  a o zmene a doplnení niektorých zákonov na výrobu elektrickej energie.

§ 35
Základ dane

1. Základom dane je výmera katastrálneho územia obce v m2, ktoré sa nachádza v oblasti ohrozenia jadrovým zariadením, schválenej Úradom jadrového dozoru Slovenskej republiky. Na zmenu oblasti ohrozenia jadrovým zariadením v priebehu zdaňovacieho obdobia sa na účely tejto dane neprihliada. Výmera katastrálneho územia obce Vinohrady nad Váhom je 10 702 142 m2.

§ 36
Sadzba dane

1.  Sadzba dane za jadrové zariadenie v pásme nad 2/3 polomeru  oblasti ohrozenia je  0,0006 €/m2   

                                                                             § 37
                                                     Vznik a zánik daňovej povinnosti

1.  Daňová povinnosť vzniká dňom začatia skúšobnej prevádzky jadrového zariadenia a zaniká dňom trvalého ukončenia výroby elektrickej energie v jadrovom zariadení.

2.  Daňovník je povinný písomne oznámiť vznik daňovej povinnosti správcovi dane do 30 dní
odo dňa vzniku daňovej povinnosti a zániku daňovej povinnosti do 30 dní odo dňa zániku
daňovej povinnosti.
Oznamovaciu povinnosť si daňovník splní písomným oznámením, ktoré doručí osobne alebo doporučeným listom na Obecný úrad Vinohrady nad Váhom. Písomné oznámenie pri vzniku daňovej povinnosti obsahuje:  – identifikačné údaje daňovníka , meno alebo názov prevádzkovateľa, číslo povolenia na prevádzku jadrového zariadenia, vydaného – kedy a kto povolenie vydal, IČO, DIČ, sídlo alebo adresu prevádzkovateľa, číslo povolenia na prevádzku jadrového zariadenia, vydaného – kedy a kto povolenie vydal, identifikáciu jadrového zariadenia, sídlo alebo umiestnenie, počet reaktorov, deň začatia skúšobnej prevádzky, oznámenie o dobe prevádzky a výrobe elektrickej energie za uplynulý rok za každý reaktor a jadrové zariadenie samostatne.

                                                                                    § 38
                                                        Vyrubenie dane a platenie dane

1. Daň vyrubí správca dane rozhodnutím  do 31. januára zdaňovacieho obdobia za predchádzajúci kalendárny rok. Daň sa vypočíta ako súčin základu dane podľa § 38 a sadzby dane podľa  § 39 . Ak sa v rôznych oblastiach ohrozenia jadrovým zariadením, ktoré sa vzájomne čiastočne prekrývajú, nachádza zastavané územie obce v rovnakom pásme podľa §70, správca dane vyrubí každému daňovníkovi pomernú časť dane. Pomerná časť dane sa vypočíta ako podiel dane podľa odseku 2/ pripadajúci na jednotlivých daňovníkov, pričom celková daň nesmie prekročiť daň vypočítanú podľa odseku 2/ pre toto rovnaké pásmo.

2. Vyrubená daň je splatná do 15 dní odo dňa nadobudnutia právoplatnosti rozhodnutia.

S I E D M A   Č A S Ť
Záverečné ustanovenia
§ 39
Spôsob platenia miestnych daní

Daň možno platiť:
a/ bezhotovostným prevodom z účtu uvedeného v banke na príslušný účet správcu dane uvedený v rozhodnutí
b/ v hotovosti pri platbách do 300,- €  v pokladni Obecného úradu 

§ 40
1.Pri správe a kontrole miestnych daní sa využívajú príslušné ustanovenia zákona číslo 563/2009 Z.z. o správe daní (daňový poriadok) a o zmene a doplnení niektorých zákonov.
2. V prípade porušenia ustanovení tohto VZN sa bude postupovať v súlade s príslušnými ustanoveniami zákona č. 563/2009 Z.z. o správe daní (daňový poriadok) a o zmene a doplnení niektorých zákonov.
3. Kontrolu nad dodržiavaním príslušných ustanovení Všeobecne záväzného nariadenia o miestnych daniach vykonávajú: kontrolór obce, zamestnanci poverení obcou.

§ 41
1 .Obecné zastupiteľstvo obce Vinohrady nad Váhom sa na tomto všeobecne záväznom nariadení o miestnych daniach uznieslo dňa 14. decembra 2015 uznesením č.90/2015
2 .Všeobecne záväzné nariadenie nadobúda účinnosť dňom 01.01. 2016.
3. Nadobudnutím účinnosti tohto VZN sa ruší: 
•	všeobecne záväzné nariadenie obce Vinohrady na Váhom o miestnych daniach č. 5/2012.

                                                                                                       Ing. Eva Hanusová  v.r.                                                                              		       					        starostka obce

Vo Vinohradoch nad Váhom dňa  15.12.2015

Deň zverejnenie  15.12.2015